Atnafu Teklewold

Atnafu Teklewold er en etiopisk politiker og økonom, som siden 2006 har vært sentralbanksjef i Etiopias nasjonalbank. Han omtales i mange sammenhenger som Ato Teklewold Atnafu, men Ato er en tittel som tilsvarer «Hr.» (Mr).

Han har to Bachelor of Science-grader; én innen statistikk og én innen statistikk/økonometri. I tillegg har han en MBA innen økonomistyring.

Teklewold ble ansatt i sentralbanken første gang i 1998. Politisk representerer han partiet Southern Ethiopian Peoples' Democratic Movement, og i 2005 ble han stemt inn i parlamentet, for valgkretsen Boloso Sorie 1, Wolaita. I 2006 ble han utnevnt til Etiopias sentralbanksjef.

Referanser

Eksterne lenker
 AfDevInfo – Atnafu Teklewold

Etiopiere
Sentralbanksjefer
Fødselsår ikke oppgitt
Personer fra sonen Wolayita i SNNPR